sumber: sapos.co.id
KADANG-kadang gawian itu kawa mendatangkan risiko nang meolah seawakan merinding takutan. Apalagi mun kadada alat pengaman, tambahnya ai meolah perasaan tambah kada nyaman.
Kaya itu jua wan Iwan Hangit nang hari itu kebujuran mendapat tugas ke luar daerah. Inya ini kesahnya di suruh wan bosnya memoto urang begawi di daerah Palaran. Tapi menuju ke Palaran itu, inya kada naik oto, malah naik speed boat. Tahu naik speed boat, perasaan Iwan Hangit ini kontan kada nyaman.
"Sudah aku puasa kaya ini, naik speed pulang. Mana aku ini kada pernah sama sekali naik nang ngarannya speed, kaya apa gerang rasanya," ujar Iwan betakun sorang dalam hati.
Sekalinya kada lawas, bejalan ai si Iwan naik ke atas speed. Tapi kada lawas speed bejalan, si Iwan kebeliangan sorang. Inya menjawati pinggiran awak kapal behimat. Melihat nang diolah Iwan, kekawalannya nang lain, teheran-heran melihati. "Ai, kenapa pulang ikam takutan kaya itu. Ikam kawa bekunyung kalo," jar kawalnya menakuni.
Ditakuni kaya itu, Iwan malah sarik sorang. "Itu masalahnya wal ai, aku ini kada kawa bekunyung. Mana speed ini jalannya kaya handak tebalik haja lagi. Pokonya aku ini jara meumpati bubuhan ikam," jar Iwan.
Mendangar Iwan kada kawa bekunyung, bubuhannya nang lain tetawaan sing nyaringan. (wm-7)
min_Latn bjn_Latn bjn_Latn bjn_Latn bjn_Latn bjn_Latn bjn_Latn